text: Съюз на българските журналисти - Евродепутати: Христо Терзийски да разследва насилието над журналисти
  16.09.2020 /09:03 | Източник: vevesti.bg	 Големина на шрифт: a a Отпечатай:
  Димитър Кенеров бе сред битите журналисти на 2 септември
  Евродепутатите дават пример със случая на журналиста Димитър Кенаров, който въпреки че се легитимира пред полицаите, че е от пресата, беше ритан в главата и арестуван, посочва vevesti.bg:
  "Работната група по въпросите на медиите в Европейския парламент излезе с остро писмо до Христо Терзийски, министър на потушаването на протести с всички средства, пардон, министър на вътрешните работи на Република България", пише Мария Спирова от "Да, България" в личния си профил във Фейсбук.
  Ако Терзийски и Борисов си въобразяват, че този позорен скандал ще отшуми в суматохата, лъгали са се. Никой няма скоро да забрави дивашката саморазправа, на която се отдадоха униформени служители на държавата, ако не и на справедливостта. Отговорите вече са закъснели безумно и нито свиването по дупките, нито кръговата отбрана с нелепи наизустени опорки ще помогне.
  П.П. Много ще е любопитно как Рамона Стругариу и останалите възмутени евродепутати ще реагират, като научат, че всички задържани протестиращи в нощта на насилието са пуснати от съда, защото един и същи полицай се опита да натопи 6 човека, обяснявайки, че ги е видял да правят лоши работи по едно и също време, ама на различни места? Как ще го обясни това горкият Терзийски, който, освен да праща пехливани да събарят мирни граждани по земята, друго явно не умее?", пише още в поста си Мария Спирова.
  Свързани: ЕФЖ и МФЖ осъждат полицейското насилие над журналисти и протестиращи у нас
  Писатели се застъпват за журналиста Димитър Кенаров
  Журналистът Димитър Кенеров беше бит и задържан от полицията след ескалацията на напрежението на антиправителствения протест на 2 септември, макар многократно да е съобщил, че е журналист и е показал журналистическата си карта.